b"\n_START_ARTICLE_\nAntonio Mar\xc3\xada Seixas Bieyra\n_START_SECTION_\nBiografia\n_START_PARAGRAPH_\nEn 1785 va ingressar a l'administraci\xc3\xb3 fiscal espanyola com a escriv\xc3\xa0 a la Comand\xc3\xa0ncia General del Resguard. En 1792 ascend\xc3\xad dins l'administraci\xc3\xb3 fiscal a Tinent Visitador Honorari i el 1793 va exercir com a Oficial Agregat a Logronyo. En 1797 el nomenaren Caporal de la Ronda Montada a Tui, el 1799 fou nomenat Cap de Resguard a M\xc3\xa0laga i el 1801 exerc\xc3\xad com a Oficial de Comptabilitat a la mateixa ciutat._NEWLINE_No se'l coneix cap participaci\xc3\xb3 activa en la pol\xc3\xadtica del regnat de Ferran VII d'Espanya. En 1816 apareix el seu nom com a Comptador de Rendes Provincials a Santiago de Compostela i el 1817 com a Administrador Provincial a S\xc3\xb2ria. Despr\xc3\xa9s faria de Visitador de Duanes, primer a Barcelona (1818) i despr\xc3\xa9s a Cadis (1819). Tampoc es mostra actiu durant el trienni liberal, nom\xc3\xa9s que en 1824 figurava com a Intendent de Prov\xc3\xadncies i vocal de la junta d'aranzels._NEWLINE_El 7 d'octubre de 1837 fou nomenat Ministre d'Hisenda en el primer govern de Baldomero Espartero, c\xc3\xa0rrec que va continuar durant el govern d'Eusebio de Bardax\xc3\xad y de Azara. El 16 de desembre de 1837 va dimitir i deix\xc3\xa0 el c\xc3\xa0rrec al jove Alejandro Mon y Men\xc3\xa9ndez."